|  |  |
| --- | --- |
|  |  |

# INFORMASJON TIL PRØVEARRANGØRER OG DELTAKERE VEDR

# AVLYSTE PRØVER/ REFUSJON STARTKONTINGENT

Jaktprøvesesongen vinteren 2020 er i stor grad blitt preget av den koronavirus-

pandemien som også har spredd seg over hele Norge.  Myndighetene har grepet inn og forbudt flere typer arrangement, bl.a. idrettsarrangement utendørs og innendørs, og dette forbudet gjelder også jaktprøver. Det første forbudet kom 12. mars, og et forlenget forbud ble offentliggjort 24. mars, og skal gjelde frem til 13. april.  Jaktprøver som skulle ha vært arrangert i denne perioden og frem til 13. april, er altså avlyst.

NKK er nå i en svært alvorlig situasjon, med frafall av store inntekter fra utstilling og jaktprøver som er blitt avlyst.  NKK får ikke noe tilskudd til sin organisasjon fra det offentlige.

Hovedstyret i Norsk Kennel Klub sendte 18. mars ut en kunngjøring, som vi – både FKF og klubbene - under de rådende omstendigheter må forholde oss til og hvor det bl.a. sto:

* Oppgjør/aktivitetsavregning til klubber og forbund utsettes inntil videre i påvente av en likviditetsavklaring og nærmere vurdering av NKKs økonomiske situasjon. HS ønsker å gå i dialog med de berørte klubbene rundt dette.

Ovennevnte kan altså bety at det kan gå lang tid innen NKK har avklart sin økonomiske situasjon, og som konsekvens av dette vil det også ta tid før jaktprøvearrangørene mottar oppgjør/aktivitetsavregning for prøvene.  Det samme vil skje vedrørende de deltakere som har betalt startkontingent til en eller flere prøver som har blitt avlyst.  Vi vet i dag ikke hvordan NKK vil håndtere disse refusjoner, men NKK har uttalt at de ønsker å ta kontakt med klubbene vedrørende dette. FKF vil følge opp dette.

NKK har nå permittert mange av sine ansatte, og de henstiller til deltakere ikke å ta kontakt med NKK.  Det vil heller ikke føre frem å kontakte prøvearrangøren.  NKK har oversikt over de innbetalinger som er gjort til de respektive prøvearrangører, og når NKK har avklart sin økonomiske situasjon og etter kontakt med klubbene, vil man kunne starte refusjonen av påmeldingsavgiften.

Vi viser også til NKK’s nettside, [www.nkk.no/korona](http://www.nkk.no/korona)